Auguste Mariette

**Auguste Ferdinand-François Mariette** (født 11. februar 1821 i Boulogne-sur-Mer, død 18. januar 1881 i Boulaq i Kairo) var en fransk egyptolog og arkeolog. Han var grunnlsgger av *the Egyptian Department of Antiquities* (senere Supreme Council of Antiquities).
## Liv og virke
Mariette var lærer fra 1841 til 1848 ved Boulognes skole, samtidig som han engasjerte seg i noen små litterære og vitenskapelige virksomheter. Sistnevnte, som først dreide seg om klassisk arkeologi, konsenterte seg så om egyptologi. En kiste med innskripter som var utstilt i Boulognes rådhus fanget tilfeldig Mariettes oppmerksomhet og førte til at han undersøkte den. Noe som førte til at Mariette for alvor konsenterte seg om studiet av det gamle Egypt.

I 1848 kom han til Paris og ble kort tid etter ansatt som tjenstemann ved Louvres egyptiske oldsakssamling. I 1850 kom Mariette til Alexandria med statsstøtte i den hensikt å i de egyptiske klostre studere og om mulig anskaffe koptiske og syriske håndskrifter. Forhandlingene trakk ut i tid, noe som innebar at Mariette, heller enn å være uten noe å sysle med, utnyttet sitt påtvungne opphold i Kairo til å studere denne bys omgivelser.

Mariette ledet fra 1850 utgravingene ved Memfis, Abydos og Edfu i Egypt. I 1851 fant han det omfattende gravanlegget over Apis-oksene. Fra 1858 var han leder for det arkeologiske arbeidet som de egyptiske styresmaktene selv stod bak.

En mengde mindre fornlevninger, steler, likkister, statuer, figuriner, prydelses- og husgerådssaker, papyrer og så videre kom også ved disse utgravninger for dagen og utgjorde hoveddelen i det av Mariette grunnlagte storartede egyptiske museet i Kairo. Som forsker utrettet Mariette langt mindre enn som oppdager. og likevel etterlot han en høyst betyningsfull litterær bagasje, bestående hovedsakelig av undersøkelser i egyptisk arkeologi samt veldigr publikasjoner av innskrifter og bilder, hentet fra de ruinsentra han ved utgravnelser hadde gjort tilgjengelige for forskningen. 

Samlingen av de funnsakene som Mariette gjorde, danner grunnlaget for det store al-Antikhane-museet i Kairo. 

Mariette skrev tekstutkastet til Giuseppe Verdi sin opera Aïda, et verk som ble uroppført i Kairo i 1871.

Mariette døde i Boulaq i Kairo, nær 60 år gammel.

## Bibliografi
Mariettes hovedverk er *Le Serapeum de Memphis* (1857–1882), hvor de siste utgivelsene ble utgitt av Gaston Maspero, *Abydos* (3 bind, 1870–1880), *Dendera* (6 bind, 1870–1876), *Karnak* (1875), *Deir-el-Baheri* (1877) og *Les papyrus égyptiens du Musée de Boulaq* (3 bind, 1871–1877). Hans etterlatte papier ble innkjøpt av den franske staten og deler av materialet ble også utgitt med statlig støtte. Posthumt utkom for eksempel *Les Mastabas de l'ancien empire* (1882–1886).

*Mariette, Auguste. 1857. (Le) Sérapéum de Memphis. Paris: Gide.
*Mariette, Auguste. 1875. Karnak: étude topographique et archéologique avec un appendice comprenant les principaux textes hiéroglyphiques découverts ou recueillis pendant les fouilles exécutées à Karnak. Leipzig: J.C. Hinrichs.
*Mariette, Auguste. 1880. Catalogue général des monuments d'Abydos découverts pendant les fouilles de cette ville. Paris: L'imprimerie nationale.
*Mariette, Auguste. [1888] 1976. Les mastabas de l'ancien empire: Fragment du dernier ouvrage de Auguste Édouard Mariette. G. Olms. 
*Mariette, Auguste. 1890. The monuments of Upper Egypt. Boston: H. Mansfield & J.W. Dearborn.
*Mariette, Auguste. 1892. Outlines of Ancient Egyptian History. New York: C. Scribner's Sons.
*Mariette, Auguste. 1981. Monuments divers recueillis en Egypte et en Nubie. LTR-Verlag. 
*Mariette, Auguste. 1999. Voyage dans la Haute-Egypte: Compris entre Le Caire et la première cataracte. Errance. 

## Referanser


## Kilder
*